EkBass/fiwiki-20250220-pages-articles huggingface dataset:
Gregory Porter

Gregory Porter (s. marraskuu 1971 Los Angeles) on yhdysvaltalainen Grammy- palkittu jazzlaulaja. Hänet tunnetaan syvästä ja pehmeästä äänestään sekä päälaen, korvat ja kaulan peittävästä esiintymishatustaan, jonka hän sanoo piilottavan hänelle tehdyn ihokirurgian jälkiä. Porterin musiikkityyliä kuvataan jazzin, bluesin, gospelin ja soulin yhdistelmäksi.Buchan, Ella: The jazz cat in THAT hat: 10 facts about Gregory Porter, Express 3.10.2014. Viitattu 5.11.2016. Los Angelesissa syntynyt Porter varttui Kalifornian Bakersfieldissä yhtenä yksinhuoltajaäidin kahdeksasta lapsesta. Hän innostui jo varhain Nat King Colen musiikista, ja vuonna 2004 häneltä valmistui musikaali nimeltä Nat King Cole And Me – A Musical Healing. Vuonna 1999 Porter oli mukana New Yorkissa esitetyssä musiikkirevyyssä It Ain’t Nothin’ But The Blues. Porterin esikoisalbumi Water (2010) sai Grammy-ehdokkuuden vuoden parhaiden jazzlaulualbumien sarjassa. Kakkosalbumin Be Good (2012) nimikappale oli myös Grammy-ehdokkaana. Kolmas albumi Liquid Spirit toi hänelle Grammy- palkinnon vuonna 2014. Gregory Porter asuu New Yorkin Brooklynissä vaimonsa ja vuonna 2013 syntyneen poikansa kanssa. Porter vieraili Suomessa UMO Jazz Orchestran solistina maaliskuussa 2015. Kulttuuritalolla pidetyn konsertin lisäksi Yleisradio teki vierailusta televisiotaltioinnin Yle Live -sarjaansa yhtiön M1-studiossa.Gregory Porter & UMO , Umo Jazz Orchestra. Viitattu 5.11.2016. ==Lähteet== Luokka:Yhdysvaltalaiset jazzlaulajat Luokka:Vuonna 1971 syntyneet Luokka:Elävät henkilöt Luokka:Grammy-palkinnon saajat
Kansan Sana (täsmennyssivu)

Kansan Sana -nimisiä lehtiä on ollut useita: * Kansan Sana, tamperelaisen Kansan Lehden nimi vuonna 1919 * Kansan Sana, Kokkolassa vuosina 1932–1934 ilmestynyt sanomalehti * Kansan Sana, Kuopiossa vuosina 1945–1992 ilmestynyt sanomalehti
Dorian Boccolacci

Dorian Boccolacci (s. 9. syyskuuta 1998 Cannes)Dorian Boccolacci Driver Database on ranskalainen moottoriurheilija. Boccolacci kuului vuodet 2012–2015 entisen Formula 1-tallin Lotuksen nuorten kuljettajien kehitysohjelmaan. == Ura == Boccolacci aloitti Karting-uransa vuonna 2006. Vuonna 2013 hän voitti muun muassa CIK-FIA International Super Cup KZ2 ja WSK Euro Series -luokkien mestaruudet. Vuonna 2014 Boccolacci aloitti kilpauransa Ranskan Formula 4 -sarjassa saavuttaen kaksi voittoa, kaksi paalupaikkaa ja kahdeksan palkintosijaa sijoittuen sarjan loppupisteissä toiseksi. Vuonna 2015 Boccolacci kilpaili Euroopan Formula 3 -sarjassa keräten 27 pistettä sijoittuen sarjan 19:ksi. Vuonna 2016 Boccolacci siirtyi Eurocup Formula Renault -sarjaan josta hän saavutti kaksi voittoa, kaksi paalupaikkaa ja seitsemän palkintosijaa sijoittuen sarjan toiseksi. Samana vuonna hän ajoi Formula Renault NEC -sarjassa sijoittuen sarjan kolmanneksi. Vuonna 2017 Boccolacci kilpaili GP3-sarjassa Trident -tallissa. == GP3-tulokset == Kausi Talli 1 2 3 4 5 6 7 8 9 10 11 12 13 14 15 16 17 18 Pisteet Sijoitus 2017 Trident ESP FEA 6 ESP SPR 2 AUT FEA 9 AUT SPR 17† GBR FEA 8 GBR SPR Kesk. HUN FEA 5 HUN SPR 4 BEL FEA 5 BEL SPR 17 ITA FEA 14 ITA SPR C JER FEA 7 JER SPR 2 ABU FEA 7 ABU SPR 1 93 6. 2018 MP Motorsport ESP FEA 5 ESP SPR 5 FRA FEA DSQ FRA SPR 14 AUT FEA 10 AUT SPR 5 GBR FEA 5 GBR SPR 9 HUN FEA 8 HUN SPR 1 BEL FEA BEL SPR ITA FEA ITA SPR RUS FEA RUS SPR ABU FEA ABU SPR 58 10. == Formula 2 -tulokset == Kausi Talli 1 2 3 4 5 6 7 8 9 10 11 12 13 14 15 16 17 18 19 20 21 22 23 24 Pisteet Sijoitus 2018 MP Motorsport BHR FEA BHR SPR AZE FEA AZE SPR ESP FEA ESP SPR MON FEA MON SPR FRA FEA FRA SPR AUT FEA AUT SPR GBR FEA GBR SPR HUN FEA HUN SPR BEL FEA 15 BEL SPR 18 ITA FEA Kesk. ITA SPR 7 RUS FEA 13 RUS SPR 8 ABU FEA 12 ABU SPR 11 3 21. 2019 Campos Racing BHR FEA 15 BHR SPR 17 AZE FEA 5 AZE SPR 7 ESP FEA 14 ESP SPR 18 MON FEA 4 MON SPR 5 FRA FEA Kesk. FRA SPR 13 AUT FEA AUT SPR 30 14. 2019 Trident GBR FEA Kesk. GBR SPR 14 HUN FEA HUN SPR BEL FEA BEL SPR ITA FEA ITA SPR RUS FEA RUS SPR ABU FEA ABU SPR 30 14. == Lähteet == Luokka:Ranskalaiset autourheilijat Luokka:Vuonna 1998 syntyneet Luokka:GP3-kuljettajat Luokka:Elävät henkilöt
Aviador

Aviador Kustannus on suomalainen kirjankustantamo, joka on perustettu vuonna 2012. Kustantamon kirjakauppa Aviadorin Kulttuurikulma sijaitsee Helsingissä osoitteessa Liisankatu 19. Aviador on yleiskustantamo, joka julkaisee sekä suomalaista että ulkomaista kauno- ja tietokirjallisuutta. Julkaisuissa on huomioitu erityisesti musiikkikirjallisuus sekä kotimainen ja suomennettu runous. Aviador julkaisee noin 50 painettua kirjaa vuodessa. Lisäksi yhtiö julkaisee teoksistaan ääni- ja e-kirjoja. Aviadorin kirjailijoihin lukeutuvat muun muassa Tapani Bagge, Päivi Alasalmi, Jarkko Tontti ja Laura Laakso. Kustantamon toimitusjohtajana toimii yhtiön perustaja Vesa Tompuri. == Julkaisuja == Aviadorin julkaisemia teoksia ovat muun muassa kirjallisuuden nobelisti Louise Glückin esseekokoelma Esseitä Amerikkalaisuuden ytimestä (2021), Ritva Hellstenin Finlandia-ehdokkaaksi valittu romaani Raija (2020) sekä Katja Meriluodon runokokoelma Mehiläisen paino (2023), joka valittiin sekä Runeberg-palkinnon että Helsingin Sanomain kirjallisuuspalkinnon ehdokkaaksi. Andreas Koiviston kirjoittama ja Tom Björklundin kuvittama kaksikielinen lastenkirja Ikikallion tarinoita / Urbergets berättelser (2023) palkittiin keväällä 2024 tiedonjulkistamisen valtionpalkinnolla. Käännösjulkaisuista Mikael Agricola -palkintoehdokkaina ovat olleet Jaana Seppäsen suomentama Alain Mabanckoun teos Kuppinurin (2020), Tapio Koivukarin suomennos Jón Kalman Stefánssonin teoksesta Kaloilla ei ole jalkoja (2019) sekä Juhani Salonkanteleen suomentama A. H. Tammsaaren romaani Rakastin saksalaista (2019). == Lähteet == == Aiheesta muualla == * Kustantamon kotisivut Luokka:Suomalaiset kirjankustantamot Luokka:Nurmijärven kulttuuri
Smile (Laura Nyron albumi)

Smile on yhdysvaltalaisen laulaja-lauluntekijä Laura Nyron helmikuussa 1976 julkaistu albumi. Vuonna 2008 levy julkaistiin remasteroituna. == Kappaleet == Kaikki kappaleet Laura Nyro, ellei toisin mainita. === A-puoli === # # # # === B-puoli === # * # # # === Vuoden 2008 Japanin remasteroitu painos === # * # # == Kokoonpano == * Laura Nyro – laulu, piano, kitara, puukapulat * John Tropea – kitara (kappaleet: 1, 3–8) * Hugh McCracken – kitara (kappale: 2) * Joe Beck – kitara (kappale: 4) * Jeff Mironov – kitara (kappaleet: 3, 5 ja 8) * Jerry Friedman – kitara (kappaleet: 3 ja 5 ) * Will Lee – basso (kappaleet: 1, 6 ja 7) * Richard Davis – basso (kappaleet: 2, 4 ja 8) * Bob Babbitt – basso (kappaleet: 3 ja 5) * Chris Parker – rummut (kappaleet: 1, 2, 6 ja 7) * Allan Schwartzberg – rummut (kappaleet: 3, 4 ja 5) * Rick Marotta – rummut (kappale: 8) * Jimmy Maelen – tamburiini, puukapulat (kappale: 3) * Nydia Mata – conga (kappale: 5) * Carter C.C. Collins – conga (kappale: 8) * Rubens Bassini - helistin (kappale: 6) * David Friedman - vibrafoni (kappaleet: 3, 4 ja 8) * Joe Farrell – saksofoni (kappale: 1) * Michael Brecker – saksofoni, huilu (kappaleet: 3, ja 6) * George Young – saksofoni, huilu (kappale: 8) * Randy Brecker – trumpetti (kappale: 1) * Paul Messing – triangeli (kappale: 1) * Nisako Yoshida – koto (kappale: 8) * Reiko Kamota – koto (kappale: 8) == Arvostelut == * Allmusic: Allmusic review * Robert Christgau: B–Robert Christgau review == Lähteet == * Smile discogs.com -sivustolla === Viitteet === Luokka:Vuoden 1976 albumit Luokka:Laura Nyron albumit
Paulo Lins

Paulo Lins (s. 1958 Rio de Janeiro, BrasiliaNYTimes) on brasilialainen kirjailija. Rio de Janeirossa syntynyt Lins muutti seitsemänvuotiaana Cidade de Deus (”Jumalan kaupunki”) -favelaan. Linsin romaanista Jumalan kaupunki (1997) on tehty maineeseen noussut elokuva Jumalan kaupunki (2002), jonka ohjasivat Fernando Meirelles ja Kátia Lund. == Lähteet == Luokka:Brasilialaiset kirjailijat Luokka:Portugalinkieliset kirjailijat Luokka:Vuonna 1958 syntyneet Luokka:Elävät henkilöt
Löytöjoen terva- ja tärpättitehdas

Löytöjoen terva- ja tärpättitehdas eli Hallan Ukon tervauuni oli Hyrynsalmella vuosina 1924–1939 toiminut tervaa ja tärpättiä valmistanut tehdaslaitos. Tehtaan rakensi hyrynsalmelainen maanviljelijä ja valtiopäivämies J. A. Heikkinen eli Hallan Ukko. Tehdas sijaitsi Hallan tilan läheisyydessä Löytöjoen varressa.Museovirasto restauroi : Löytöjoen terva- ja tärpättitehdas, HyrynsalmiHyrynsalmen kunta : Matkailu : Hallan Ukon terva- ja tärpättitehdas Tehtaassa oli kolme metriä korkea retorttiuuni, höyrykoneen käyttämä jäähdytyslaitteisto ja puuhapon tislauskattila. Tehdas valmisti 1930-luvulla tärpätin ja tervan ohella puuhappoa, pikiöljyä ja saapasrasvaa. Tuotannossa syntynyt puuhiili käytettiin pääosin retortin lämmittämiseen. Jäljellejäänyt hiili ja koksi kertyi tehtaan ympäristöön jätekasoiksi.Panu Nykänen : Suomalaisen tervateollisuuden historia, s. 22-27 Jatkosodan aikana Hyrynsalmen–Kuusamon kenttärataa rakentaneet saksalaiset purkivat osittain toimintansa lopettaneen tehtaan tervauunin ja vievät alueelta käyttökelpoisen metallin. Tehtaasta on säilynyt tuotannossa käytettyjen laitteiden sekä rakennusten raunioita ja lisäksi toiminnan aikana syntyneitä maakuoppia ja hiilikasoja. Tehdasalue restauroitiin vuosina 2000–2001 raivaamalla paikalta kasvillisuutta, vahvistamalla sortuneita kivilatomuksia ja rakentamalla puiset suojakatokset raunioiden päälle. Vierailijoita varten tehtiin myös alkuperäisen mallin mukaan miehistökämppä tehtaan toimintaa esitteleväksi näyttelytilaksi sekä rakennettiin Löytöjoen yli silta, joen rannalle tulentekopaikka ja tehdasalueelle opaskylttejä. == Lähteet == Luokka:Suomen teollisuushistoria Luokka:Hyrynsalmen rakennukset ja rakennelmat Luokka:Puunjalostusteollisuus
Rafael Rinne

Vieno Rafael Rinne (21. marraskuuta 1904 Nousiainen – 27. marraskuuta 1978 Helsinki) oli suomalainen filosofian maisteri, osastopäällikkö ja päätoimittaja.Kuka kukin on 1954 (Projekt Runeberg) Rinteen vanhemmat olivat maalari Frans Anton Rinne ja Fanny Maria Jaska. Hän pääsi ylioppilaaksi 1926 ja valmistui filosofian kandidaatiksi 1931 ja maisteriksi 1934. Rinne oli Varkauden työväenopiston johtajana 1931–1934, Elanto-lehden toimittajana 1936–1938 ja tamperelaisen Kansan Lehden päätoimittajana 1938–1941. Tämän jälkeen hän toimi kansanhuoltoministeriössä osastosihteerinä 1942 ja oli valtion tiedotuslaitoksen palveluksessa 1942–1944 sekä Talouselämä-lehden toimittajana 1944–1945. Rinne oli sosiaaliministeriön osastopäällikkönä vuodesta 1945 alkaen. Rinne oli Turun kaupunginvaltuuston jäsen 1931, hinta- ja palkkaneuvoston jäsen ja varapuheenjohtaja 1945–1953, Yleisradion hallintoneuvoston jäsen 1946–1949 sekä valtion palkkauslautakunnan puheenjohtaja 1954–1956.Arkistonmuodostaja : Palkkauskomitea-Valtion palkkauslautakunta Rafael Rinne oli naimisissa 1936–1946 Helena Oreschnikov- Virtasen kanssa, liitto päättyi avioeroon. Hän meni uudelleen naimisiin 1946 Työväen Urheiluliiton naissihteerin ja Naisten Urheilulehden päätoimittajan Greta Viola Rajalan (1912–2009) kanssa.Kuka kukin on 1954, Greta Rajala- Rinteen tiedotGreta Rajala-Rinteen elämäkerta Kansallisbiografiassa == Lähteet == Luokka:Suomalaiset virkamiehet Luokka:Suomalaiset päätoimittajat Luokka:Turun kaupunginvaltuutetut Luokka:Suomen Sosialidemokraattisen Puolueen jäsenet Luokka:Vuonna 1904 syntyneet Luokka:Vuonna 1978 kuolleet
M/S Antonia

M/S Antonia on vuonna 1967 valmistunut ro-ro-autolautta. Se liikennöi kesäisin Iniön Dalenin ja Houtskarin Mossalan välillä ja on osa Saariston rengastietä. Lautta on rakennettiin Oy Wärtsilä Ab:n Vaasan telakalla, ja se luovutettiin Meritie-nimisenä 29.12.1967 tie- ja vesirakennushallituksen Turun piirille. Se on ensimmäinen Meri-luokan lautoista (Meritie, Merituuli, Merilintu). Lautta liikennöi vuoden 1968 alusta alkaen Paraisten Lill-Mälön ja Nauvon Prostvikin välillä päälauttana vuoteen 1985 saakka, jonka jälkeen se siirtyi Korppoo–Norrskata-välille, jossa se liikennöi vuoteen 1988 asti. Lautan suomenkielinen nimi ”Meritie” herätti alusta alkaen kiivasta keskustelua saariston ruotsinkielisen enemmistön keskuudessa, ja se saikin pian rinnalleen ruotsinkielisen rinnakkaisnimen ”Havsvägen”, jolloin aluksen viralliseksi nimeksi tuli lopulta Meritie - Havsvägen. Vuonna 1989 lautta myytiin Ruotsiin Ornö Sjötrafik Ab:lle, ja se sai nimekseen Ebbas Dröm. Lautta alkoi liikennöimään välillä Hässelmara–Dalarö. Vuosina 1997–1999 lautta esiintyi Suomessakin nähdyssä SVT:n TV-sarjassa Saaristolääkäri (Skärgårdsdåktorn). Vuonna 2005 lautta myytiin Suomen valtion omistamalle Finstaship-varustamolle ja sai nimen Antonia. Antoniaan rakennettiin autokannen sivulle kahvila, ja se alkoi liikennöidä saariston rengastiellä Iniön Dalenin ja Houtskarin Mossalan väliä muutaman kerran päivässä, lauttaväli on maksullinen. == Lähteet == *Laivasto 1976-77 kalenteri *Suomen kauppalaivasto 2022 *Suomen kuvitettu laivaluettelo *Skärgårdsbåtar.se: Meritie-Havsvägen *Faktaomfartyg.se: M/S MERITIE === Viitteet === == Aiheesta muualla == Luokka:Suomen lautta-alukset‎ Luokka:Iniö Luokka:Paraisten liikenne
Ekaniitti

Ekaniitti on harvinainen silikaattimineraali jonka rakennekaava on joko Ca2ThSi8O20 tai (Ca,Fe,Pb)2(Th,U)Si8O20. Koska se sisältää toriumia ja toisessa muodossaan myös uraania, nämä kaksi alkuainetta tekevät mineraalista lievästi radioaktiivisen. Se on eräs harvoista tunnetuista radioaktiivisista jalosilikaateista. Ekaniittia löydettiin ensimmäisen kerran 1955 Ratnapuran piirikunnasta, Sri Lankasta ja se on nimetty löytäjänsä F. L. D. Ekanayaken mukaan. New Minerals, American Mineralogist (PDF) Viitattu 5.11.2016. == Esiintyminen == Suurimmat ekaniitin esiintymät ovat Sri Lankassa, jossa mineraali löydettiin ensimmäisen kerran. Lisäksi esiintymiä tunnetaan Venäjällä ja Pohjois-Amerikassa. Kanadan Yukonissa sitä on tavattu syeniittisissä siirtolohkareissa, kun taas Albanvuorilla, Italiassa se esiintyy vulkaanisessa kivessä. == Ominaisuudet == Ekaniitti on metamiktaattinen mineraali, eli sen radioaktiivisuus muuttaa kiteiden rakennetta. Tästä syystä kiderakenteeltaan virheettömät ja tasaväriset ekaniittikivet ovat harvinaisia. Mohsin kovuus on 4,5. Ekaniitti on normaalisti vihreää, mutta myös tumman punaisia ja kellertäviä muotoja on tavattu. == Lähteet == Luokka:Silikaattimineraalit Luokka:Toriummineraalit Luokka:Uraanimineraalit
Haapaniemen koulu (Viitasaari)

Haapaniemen koulu on Viitasaarella toimiva yhtenäiskoulu. Haapaniemen koulu käsittää luokat 1–9 sekä esiopetuksen. Haapaniemen koulu muodostettiin liittämällä aiemmin alakouluna toimineeseen Haapaniemen kouluun Viitasaaren keskuskoulu, joka käsitti yläkoulun. == Lähteet == Luokka:Viitasaaren oppilaitokset Luokka:Suomen peruskoulut
Dye My Hair

Dye My Hair on suomalaisartisti Alman 28. lokakuuta 2016 julkaistu ensimmäinen EP. Sillä on kolme kappaletta (”Dye My Hair”, ”Karma”, ”Knock”) sekä akustinen versio ”Dye My Hair” -kappaleesta. == Kappaleet == == Singlet == EP:n ensimmäinen single ”Karma” julkaistiin 3. kesäkuuta 2016. Se menestyi Suomessa hyvin sijoittuen muun muassa Suomen virallisen latauslistan ensimmäiseksi ja singlelistan viidenneksi. Kappaletta striimattiin Suomessa platinalevyyn oikeuttavat neljä miljoonaa kertaa hieman alle kolmessa kuukaudessa. EP:n julkaisupäivänä 28. lokakuuta 2016 julkaistiin sen toinen single, nimikappale ”Dye My Hair”, joka on parhaimmillaan sijoittunut Suomessa latauslistan toiseksi. == Lähteet == Luokka:Vuoden 2016 EP:t Luokka:Suomalaiset popalbumit
Greta Rajala-Rinne

Greta Viola Rajala-Rinne (o.s. Rajala, 1. helmikuuta 1912 Helsingin maalaiskunta – 31. tammikuuta 2009) oli suomalainen toimittaja ja toiminnanjohtaja.Kuka kukin on 1954 (Projekt Runeberg)Kuka kukin on 1978 (Projekt Runeberg) Rajala-Rinteen vanhemmat olivat kirvesmies Kalle Rajala ja Hilma Lehmusvaara (Lindberg). Hän pääsi ylioppilaaksi 1934 ja opiskeli Manchesterin yliopistossa 1952. Rajala-Rinne toimi Työväen Urheiluliiton naissihteerinä 1936–1951 ja Pajulahden urheiluopiston johtajana 1936–1946. Hän oli Työläisnaisten Urheilulehden päätoimittajana 1936–1947 ja Suomi- Tsekkoslovakia-seuran toiminnanjohtajana 1959–1974. Rajala-Rinne oli Työväen Urheiluliiton liittotoimikunnan jäsenenä 1951–1965 ja liiton naistoimikunnan puheenjohtajana 1951–1966. Hän oli naisvoimistelun olympiatoimikunnan jäsen ja sihteeri 1950–1952. Rajala-Rinne oli Helsingin olympialaisten naisvoimistelujoukkueen johtajana. Hän oli valtion urheiluneuvoston jäsen 1956–1971 ja Urheilumuseosäätiön hallintoneuvoston ja johtokunnan jäsen 1959–1973. Greta Rajala-Rinne oli naimisissa vuodesta 1946 osastopäällikkö, päätoimittaja Rafael Rinteen kanssa. == Lähteet == Luokka:Suomalaiset järjestöjohtajat Luokka:Suomalaiset päätoimittajat Luokka:Vuonna 1912 syntyneet Luokka:Vuonna 2009 kuolleet
Fly (Flu-Bandin albumi)

Fly on jazzyhtye Flu-Bandin vuonna 1981 julkaistu esikoisalbumi. == Kappaleet == Kaikki kappaleet säveltänyt Calle Björklund ja sanoittanut Frank Robson. ==== A-puoli ==== # # ==== B-puoli ==== # * # # == Kokoonpano == * Frank Robson – laulu * Calle Björklund – kitara * Harri Virtamo – basso * Matti Kanerva – rummut * Jukka Wasama – lyömäsoittimet * Esa Kotilainen – kosketinsoittimet * Pentti Lahti – huilu, saksofoni == Lähteet == * Fly discogs.com -sivustolla Luokka:Vuoden 1981 esikoisalbumit Luokka:Suomalaiset jazzalbumit
Lauri Mäntyvaaran tuuheet ripset

Lauri Mäntyvaaran tuuheet ripset on vuonna 2017 ensi-iltansa saanut nuortenelokuva, jonka on käsikirjoittanut ja ohjannut Hannaleena Hauru. Elokuvan tuottaja on Jussi Rantamäki (Elokuvayhtiö Aamu). Elokuva sai ensi- iltansa 28. heinäkuuta 2017. ==Rooleissa== == Vastaanotto == Aamulehti Kari Salminen Episodi Milla Oikkonen Helsingin Sanomat Anton Vanha-Majamaa Hufvudstadsbladet Krister Uggeldahl Ilta-Sanomat Tarmo Poussu == Lähteet == ==Aiheesta muualla== * Suomen elokuvasäätiö * Screen Dailyn artikkeli elokuvasta * Finnkino Luokka:Vuoden 2017 suomalaiset elokuvat Luokka:Suomalaiset nuortenelokuvat
Bonthe

Bonthe on rannikkokaupunki Sierra Leonen Eteläisessä maakunnassa Bonthen piirikunnassa. Kaupunki sijaitsee Sierra Leonen suurimman saaren Sherbron itärannalla, Sherbrojoen suistossa. Vuoden 2015 väestönlaskennassa Bonthen väkiluku oli 9 975. Tärkein elinkeino Bonthessa on kalastus. Siirtomaa-aikoina kaupunki oli merkittävä kaupan keskus, jossa myytiin palmukuitua ja muita maatalouden tuotteita. Väestöltään Bonthe on monipuolinen, pääasialliset etniset ryhmät ovat sherbrot ja mendet. == Lähteet == Luokka:Sierra Leonen kaupungit
Elite Prospects

Elite Prospects on ruotsalainen jääkiekon tilastojen kokoamiseen erikoistunut verkkosivusto, jonka perusti Johan Nilsson vuonna 1999. Sivustolla käy noin 1,2 miljoonaa yksilöllistä kävijää viikossa. Sen toiminnasta vastaa Every Sport Media Group AB. Virallisten verkkosivujen taustalla työskentelee ohjelmoijia ja myyntihenkilöstöä. Elite Prospectsin pääkonttori sijaitsee Växjössä, kaksi muuta toimistoa on sijoitettu Tukholmaan ja Malmöhön. Elite Prospects sisältää tiedot yli miljoonasta henkilöstä. Vuonna 2015 sivusto aloitti tietojen keräämisen myös naispelaajista. == Luotettavuus == Suomalaisen jääkiekon kattavuudesta yleisesti sekä pelaaja-arvioiden kirjoittamisesta englanniksi vastaa Yleisradion urheilutoimittajana työskentelevä Matias Strozyk. Lisäksi HIFK Hockey hyödyntää verkkosivustollaan Elite Prospectsin tilastopalveluja. == Lähteet == Luokka:Urheilu- ja vapaa- aikasivustot Luokka:Ruotsalaiset verkkosivustot
Sebastian Kaatrasalo

Sebastian Kaatrasalo (27. huhtikuuta 1974 Tornio – 20. lokakuuta 2003 Tammisaari) oli suomalainen tanssija, koreografi, näyttelijä ja tanssipedagogi, joka oli mukana perustamassa Suomen ensimmäistä yksityistä teatterikoulua, Teatterilaboratorio ECS:ää. Hän tuli tunnetuksi jo lapsena näyteltyään 1980-luvun puolenvälin satuelokuvassa Lumikuningatar. Kaatrasalo valmistui Suomen Kansallisoopperan balettikoulusta ja työskenteli Tanssiteatteri Raatikossa, tamperelaisessa Tanssiteatteri MD:ssä, Claude Brumachonin koreografisessa keskuksessa Ranskassa, tanskalaisen Odin Teatretin Vindenens Bro -ryhmässä sekä jo nelivuotiaasta asti keravalaisessa Teatteri Pesässä.Tanssiteatteri MD:n tanssiteos kunnioittaa edesmennyttä tanssija- näyttelijää , Keskustori.fi 28.10.2013. Viitattu 6.11.2016. Sebastian Kaatrasalo kuoli 29-vuotiaana vuonna 2003 aivokasvaimeen.”Sebastian Kaatrasalo”, Obituaries in the Performing Arts, 2003: Film, Television, Radio, Theatre, Dance, Music, Cartoons and Pop Culture, McFarland, 2004, s. 215. ==Lähteet== ==Aiheesta muualla== *Kaatrasalon muistokirjoitus Helsingin Sanomien Muistot -sivustolla Luokka:Suomalaiset balettipedagogit Luokka:Suomalaiset tanssijat Luokka:Suomalaiset lapsinäyttelijät Luokka:Vuonna 1974 syntyneet Luokka:Vuonna 2003 kuolleet Luokka:Suomalaiset näyttelijät
Pieni Porrasjärvi

Pieni Porrasjärvi on Pirkanmaalla Nokialla sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Pieni Porrasjärvi on osa Laajanojan valuma-aluetta. == Maantietoa == Järvi on 350 metriä pitkä, 250 metriä leveä ja sen pinta-ala on 1,4 hehtaaria. Järven erottaa (Isosta) Porrasjärvestä soistunut salmimainen kaventuma, missä järvi on hyvin matala. Siitä jatkuu itään ja taipuu etelään L-kirjaimen muotoinen järvi, jolla on soistunut kaventuma taivekohdassa. Sen ainoa tulo-oja on Juottojärven laskuoja, joka laskee pohjoisrantaan. Muita ojia ei sillä ole. Vesi jatkaa etelään Porrasjärveen salmen kautta. Veden laskennallinen viipymä järvessä on vain 22 vuorokautta, koska sen tilavuus on yläpuoliseen valuma- alueeseen nähden pieni. Järven rantaviivan pituus on 700 metriä. Rannat ovat matalia paitsi korkeaa mäkeä etelärannassa. Se on autio ja sinne pääsee luonnonsuojelualueella risteileviä polkuja myöten. == Vedenlaatu == Pienen Porrasjärven vedenlaatua on tutkittu vain vuonna 1991. Tutkimuksissa järven vesi oli kirkasta, vedenväri oli lievästi ruskeaa ja vesi oli vähäravinteista. Vedessä oli kohtalaisesti humusaineita ja vesi olikin hapanta. Se luokiteltiinkin karuksi metsäjärveksi. Se kuuluu Alisenjärven reittiin, joka valittiin vuonna 1991 pääkohteeksi valtion happamoituneiden vesistöjen tutkimusprojektiin. Sen puitteissa valuma-alueen yläpuoliset järvet kalkittiin happamuuden säätelemiseksi. Kalliojärveä on kalkittu vuosina 1998 ja 2003 sekä sen yläpuolella sijaitsevaa Ruokejärveä vuosina 2001, 2007 ja 2014. Kalkituksien ansiosta Pienen Porrasjärven happamuustaso kohosi normaaliksi, mutta myöhemmin se palasi alemmaksi jääden hapahkolle tasolle. Myöhemmät kalkitukset eivät enää nostaneet sen happamuustasoa normaalille tasolle. Vaikka järveä ei ole tutkittu, on päätelty sen vedenlaadun olevan melko hyvä. == Natura 2000 == Ylinenjärvi kuuluu Natura 2000 -verkostossa Nokian Kaakkurijärviin ja muodostavat siellä yhdessä itäisen Heinäjärven (osa), Porrasjärven, Pienen Porrasjärven, Juottojärven ja Kalliojärven kanssa yhteisen enklaavin. Siihen kuuluvat myös osa Pitkäjärven ympäristöstä ja kaikki Ruokejärven ympäristöt. == Historiaa == Kalmbergin kartastossa vuodelta 1855–1856 näkyy, miten Porrasjärvi ja Juottojärvi ovat mahdollisesti kuuluneet samaan järvialtaaseen. Vuoden 1964 peruskartassa Porrasjärveksi on merkitty nykyiset Porrasjärvi ja Pieni Porrasjärvi. Vuoden 1975 kartassa ne olivat jo eri nimiset. == Lähteet == Luokka:Pyhäjärven alue (Tampere) Luokka:Nokian järvet
Pikoliinihappo

Pikoliinihappo (C6H5NO2) on pyridiinin johdannaisiin kuuluva aromaattinen karboksyylihappo. Yhdistettä voidaan käyttää orgaanisen kemian synteeseissä. Pikoliinihappo on nikotiini- ja isonikotiinihappojen isomeeri. == Ominaisuudet ja biosynteesi == Pikoliinihappo on huoneenlämpötilassa väritöntä kiteistä ainetta. Yhdiste liukenee erittäin hyvin veteen sekä etanoliin ja etikkahappoon. Sen sijaan se ei liukene dietyylieetteriin, kloroformiin tai bentseeniin. Muiden karboksyylihappojen tavoin pikoliinihappo on heikko happo ja sen pKa-arvo on 5,4. Pikoliinihappo on kaksihampainen ligandi ja muodostaa kelaatteja muun muassa kromin, raudan, kuparin, sinkin, nikkelin, kadmiumin ja lyijyn kanssa. Pikoliinihappo on yksi aminohappo tryptofaanin aineenvaihduntatuotteista. Pikoliinihappoa muodostuu osana niin kutsuttua kynureniinireittiä. 2-amino-3-karboksimukonisemialdehydistä muodostuu aminokarboksimukonaattisemialdehydidekarboksylaasientsyymin katalysoimana 2-aminomukonisemialdehydiä, joka syklisoituu pikoliinihapoksi. Pikoliinihapolla on ihmiselimistössä hivenaineiden imeytymistä avustavia vaikutuksia ja lisäksi myös neuroprotektiivisia ominaisuuksia. Pikoliinihapon suolat ovat pikolinaatteja. Näitä ovat esimerkiksi sinkkipikolinaatti ja kromi(III)pikolinaatti. == Valmistus ja käyttö == Pikoliinihappoa valmistetaan hapettamalla 2-metyylipyridiiniä kaliumpermanganaatilla. Toinen tapa on 2-syanopyridiinin hydrolyysi. : Pikoliinihappoa käytetään lähtöaineena valmistettaessa muita kemikaaleja. Siitä valmistetaan muun muassa lääkeaineina käytettäviä bupivakaiinia, mepivakaiinia ja ropivakaiinia. == Lähteet == == Aiheesta muualla == *Human Metabolome Database (HMDB): Picolinic acid *Kyoto Encyclopedia of Genes and Genomes (KEGG): Picolinic acid *ChemBlink: Picolinic acid Luokka:Aromaattiset hapot Luokka:Pyridiinit
Peter Adolf Europaeus

Peter Adolf Europaeus (31. heinäkuuta 1753 Uusikirkko – 11. kesäkuuta 1825 Savitaipale) oli suomalainen rehtori, kirkkoherra ja kielitieteen ja kirjallisuuden harrastaja. Luettu 6.11.2016. Europaeuksen vanhemmat olivat Viipurin läänin Uudenkirkon kirkkoherra Jakob Johan Europaeus (1721–1758) ja hänen toinen puolisonsa Beata Katarina Heintzius. Hän kävi Viipurin katedraalikoulua ja Porvoon lukiota ja pääsi ylioppilaaksi Turussa 1771. Europaeus vihittiin papiksi Haminan hiippakunnassa 1777. Europaeus oli Haminan tuomiorovastin apulaisena Vehkalahden suomalaisessa seurakunnassa vuodesta 1777, Viipurin katedraalikoulun kieltenopettajana vuodesta 1781, Haminan triviaalikoulun rehtorina vuodesta 1785 ja Haminan normaalikoulun opettajana vuodesta 1788. Hänestä tuli Haminan arkkidiakoni ja saksalaisen seurakunnan pappi 1790 ja hän oli samalla Haminan tuomiokirkon taloudenhoitajana ja toimi tuomiokapitulin jäsenenä jo vuodesta 1784. Savitaipaleen kirkkoherraksi Europaeus valittiin vuonna 1795 ja lääninrovasti hänestä tuli vuonna 1804. Europaeus harrasti kielitiedettä ja kirjallisuutta. Hän oli yli 20 vuoden ajan kirjeenvaihdossa Henrik Gabriel Porthanin kanssa. Peter Adolf Europaeus oli naimisissa 1784–1803 Eva Kristina Platanin (k. 1803) kanssa ja vuodesta 1806 Sofia Peijon (k. 1850) kanssa. Hänen poikiaan olivat Turun ja Porin lääninkanslian venäjän kielen kääntäjä Emil Europaeus (s. 1807), alikapteeni Nils Vilhelm Europaeus (1810–1858) ja kielentutkija David Emanuel Daniel Europaeus (1820–1884). == Lähteet == == Aiheesta muualla == * Peter Adolf Europaeuksen elämäkerta Kansallisbiografiassa Luokka:Suomen evankelis- luterilaisen kirkon papit Luokka:Suomen koulujen rehtorit Luokka:Savitaipaleen historia Luokka:Vuonna 1753 syntyneet Luokka:Vuonna 1825 kuolleet
Birger Hahl

Birger Hahl (1901–1975) oli suomalainen sisustusarkkitehti. 1920-luvulla Hahl työskenteli arkkitehti Väinö Vähäkallion toimistossa kunnes vuonna 1928 perusti suunnittelutoimiston Helsinkiin. Hahl teki 20- ja 30-luvuilla Lahden Puusepäntehtaille (vuodesta 1931 Asko-Avonius) useita huonekaluja, jotka olivat suoralinjaisia ja useimmiten loimukoivusta valmistettuja. Koristeina käytetyt listaupotukset tekivät niistä monimutkaisia ja kalliita valmistaa. Hahlin huonekalut olivat muita pienempiä, puu-upotuksin ja viiluyhdistelmillä koristellut kaapit kuutiomaisia. Hahlin töitä ovat muun muassa Eduskuntatalon diplomaattien huoneen loimukoivuinen sohvakalusto, Postitalon kalusteita, J.W.Suomisen-yrittäjä suvun uuden asuinrakennuksen Koskilinnan kalusteet, Elannon pääkonttorin huonekalut (1928), Kajaani Oy:n toimistojen sisustustuksia 1950-luvulla sekä kalusteita huonekalutehdas Askolle, esimerkiksi (Pepita, nro 623). Käsi- ja taideteollisuusliitto Taiton julkaiseman Käsiteollisuus-lehden tuolisuunnittelukilpailun Hahl voitti vuonna 1927. Ornamon hallituksen varajäsenenä Hahl oli vuonna 1927. Birger Hahl mainitaan myös lavastajana elokuvassa Rakkautensa uhri vuodelta 1945. == Lähteet == Luokka:Suomalaiset sisustusarkkitehdit Luokka:Vuonna 1901 syntyneet Luokka:Vuonna 1975 kuolleet
Erkki Silvo

Erkki Juhani Silvo (27. marraskuuta 1934 Kotka – 7. maaliskuuta 2014 Kotka) oli suomalainen eversti. Silvon vanhemmat olivat Leo Silvo ja Ida Järvinen ja puoliso vuodesta 1956 Terttu Anneli Eloranta. Silvo tuli ylioppilaaksi 1954 ja suoritti Kadettikoulun 1957 ja Sotakorkeakoulun 1967. Hän toimi Karjalan prikaatin opetusupseerina 1957–1958, Kanta-aliupseerikoulun opetusupseerina, linjanjohtajana ja komppanianpäällikkönä 1959–1965, Pääesikunnan toimistoupseerina 1967–1972 ja osastopäällikkönä 1983–1985, sotilasasiamiehen apulaisena Lontoossa 1972–1975, Porin prikaatin esikuntapäällikkönä 1975–1977, puolustusministeriön toimistopäällikkönä 1977–1983, Itä-Uudenmaan sotilaspiirin päällikkönä 1985–1992 ja Uudenmaan sotilasläänin ensimmäisenä komentajana 1993–1994. Puolustusvaliokunnan sihteeri Silvo oli 1977–1983 ja Suomen Sotilasurheiluliiton varapuheenjohtaja 1985–1987 ja puheenjohtaja 1988–1991. Silvo julkaisi teokset Puolustusvoimien kouluttajan opas (1972) ja Itä-Uudenmaan sotilaspiirin historia (1992). Hänet ylennettiin vänrikiksi 1955, luutnantiksi 1958, yliluutnantiksi 1961, kapteeniksi 1964, majuriksi 1969, everstiluutnantiksi 1974 ja everstiksi 1981. ==Lähteet== Luokka:Suomalaiset everstit Luokka:Sotilasasiamiehet Luokka:Suomalaiset tietokirjailijat Luokka:Suomalaiset järjestöjohtajat Luokka:Vuonna 1934 syntyneet Luokka:Vuonna 2014 kuolleet
The Way Way Back

The Way Way Back on Nat Faxonin ja Jim Rashin käsikirjoittama ja ohjaama yhdysvaltalainen komediaelokuva vuodelta 2013. Siinä ujo 14-vuotias poika Duncan (Liam James) saapuu kesälomalle Cape Codin rantakaupunkiin äitinsä (Toni Collette), äidin uuden sietämättömän miesystävän (Steve Carell) ja tämän 17-vuotiaan teinityttären kanssa. Aikuisten humalaisista nöyryytyksistä ja tyttöjen kylmäkiskoisuudesta kärsivä poika pakenee kaupungin vesipuistoon, jossa hän ystävystyy omituisen johtajamiehen (Sam Rockwell) ja muun henkilökunnan kanssa ja saa töitä perheensä tietämättä.The Way Way Back, Bio Rex. Viitattu 6.11.2016. Independent-elokuvana tehty The Way Way Back sai maailmanensi-iltansa Sundancen elokuvajuhlilla tammikuussa 2013, josta Fox Searchlight otti sen levitykseensä.Shoard, Catherine: Jim Rash and Nat Faxon on The Way, Way Back: 'It's a rebirth', The Guardian 22.8.2013. Viitattu 6.11.2016. Elokuva tuli Suomessa teatteriensi-iltaan 16. elokuuta 2013. Suomessa televisiossa se ensiesitettiin marraskuussa 2016 Yle TV2 -kanavalla.The Way Way Back, Yle Areena. Viitattu 6.11.2016. ==Rooleissa== ==Lähteet== ==Aiheesta muualla== * * Luokka:Yhdysvaltalaiset komediaelokuvat Luokka:Vuoden 2013 yhdysvaltalaiset elokuvat
Inhan kartano

Inhan kartano on Inhan tehdasyhteisöön kuuluva ruukinkartano Ähtärissä. Kartanon päärakennusta kutsutaan Pytingiksi, ja sen on rakennuttanut ruukinpatruuna August Keirkner ja suunnitellut lääninarkkitehti K. V. Reinius. Rakennus valmistui vuonna 1899 ja se oli Fiskarsin omistuksessa vuodesta 1917, eikä siinä asuttu vuosikymmeniin vakituisesti. Vuonna 2015 Fiskars myi sen yksityishenkilölle perheen asunnoksi. Rakennus on suojeltu. Suojeluperusteluissa mainitaan, että "kartanorakennus on aikansa komeimpia ruukinkartanoita ja hyvin poikkeuksellinen esimerkki 1800-luvun lopun kansainvälisen sisustustyylien soveltamisesta Suomessa". ==Lähteet== ==Aiheesta muualla== * Inhan Pytingille löytyi ostaja Ähtäristä, Ilkka.fi 5.11.2016 Luokka:Suomen kartanot Luokka:Ähtärin rakennukset ja rakennelmat Luokka:Suomen 1800-luvulla rakennetut rakennukset ja rakennelmat Luokka:Suomen suojellut rakennukset
Vsauce

Vsauce on internet-persoona Michael Stevensin luoma YouTube-kanava. Kanavan videoaiheet koskevat yleensä tieteellisiä ja filosofisia kysymyksiä, mutta kanavalta löytyy myös muun muassa teknologia-, kulttuuri- ja peliaiheisia videoita. == Lähteet == Luokka:Yhdysvaltalaiset Youtube-kanavat
Tsetska Tsatševa

Tsetska Tsatševa (s. 24. toukokuuta 1958 Dragana, Lovetšin alue) on bulgarialainen poliitikko ja entinen kansalliskokouksen puhemies. Tsatsjeva oli GERB-puolueen presidenttiehdokas marraskuun 2016 presidentinvaalissa. Hän sai toisella kierroksella 36,2 prosenttia äänistä, ja presidentiksi valittiin Rumen Radev 59,4 prosentin ääniosuudella. ==Lähteet== ==Aiheesta muualla== Luokka:Elävät henkilöt Luokka:Vuonna 1958 syntyneet Luokka:Bulgarialaiset poliitikot
Smendes

Hedjkeperra-setepenra Smendes oli muinaisen Egyptin 21. dynastian perustaja ja sen ensimmäinen faarao. Hänen valtakautensa on määritelty 26 vuoden pituiseksi.http://www.touregypt.net/featurestories/smendes.htm Hänen hautaansa tai hänestä kertovia muistomerkkejä ei ole löydetty. Smendesistä tuli faarao 1077 eaa. edellisen dynastian viimeisen faaraon Ramses XI:n kuoltua. Hänen ei uskota hallinneen yksin koko Egyptiä, vaan 21. dynastian aikana osaa Egyptistä hallitsi pappisdynastia. Amonia pidettiin tuolloin korkeimpana jumalana Egyptissä. Smendesin ollessa vallassa Amonin ylimmän papin virka periytyi isältä pojalle. Smendes siirsi Egyptin pääkaupungin patsaineen Niilin suulta Piramessesta Tanisiin. Smendesin vaimon on arveltu olleen Tentamun.http://realhistoryww.com/world_history/ancient/Egypt_3a.htm ==Lähteet== Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Andreas Laurentii Nycopensis

Andreas Laurentii Nycopensis () (luultavasti 1610-luvun loppupuolella – 15. toukokuuta 1688 Helsinki) oli suomalainen rehtori ja kirkkoherra. Luettu 6.11.2016.SKS Biografiakeskus : Turun hiippakunnan paimenmuisto 1554–1721 Nycopensis oli kotoisin Nyköpingistä Ruotsista ja hänen äitinsä haudattiin Helsinkiin 1686. Hän pääsi ylioppilaaksi Tartossa 1635 ja Turussa 1640. Nycopensis valmistui Turun akatemiasta filosofian maisteriksi 1643 ja hän opiskeli vielä Rostockissa 1646. Nycopensis oli Turun akatemian 2. filosofian apulaisena vuodesta 1643 sekä Turun katedraalikoulun rehtorina ja tuomiokapitulin jäsenenä vuodesta 1649. Helsingin kirkkoherraksi hänet valittiin 1661 ja hän astui virkaan 1664. Hän oli synodaaliväitöksen preeses Turun pappeinkokouksessa 1652. Nycopensis aloitti uranuurtajana kirkonkirjojen pitämisen Viipurin hiippakunnassa. Hän julkaisi hautajaisrunon (1645), hääonnittelurunon (1646) ja kolme akateemista onnittelurunoa (1650, 1656 ja 1660). Andreas Laurentii Nycopensis oli naimisissa Anna Klöfverskjöldin (k. 1688) kanssa. Heidän poikansa oli Turun ja Porin läänin vakinaisen ratsuväkirykmentin luutnantti Aron Nycopensis (1664-1738). Nycopensiksen veli oli Viipurin hiippakunnan piispa, valtiopäivämies Nils Nycopensis (k. 1664). == Lähteet == == Aiheesta muualla == * Andreas Laurentii Nycopensiksen elämäkerta Kansallisbiografiassa Luokka:Suomen evankelis-luterilaisen kirkon papit Luokka:Suomen koulujen rehtorit Luokka:1610-luvulla syntyneet Luokka:Vuonna 1688 kuolleet
Historianfilosofia (kirja)

Historianfilosofia. Klassiset ajattelijat antiikista nykyisyyteen on Kari Väyrysen ja Jarmo Pulkkisen toimittama artikkelikokoelma historianfilosofiasta. Teoksen julkaisi Vastapaino vuonna 2015. == Lähteet == == Aiheesta muualla == * Grönholm, Pertti: Kaivattu ja tarpeellinen historianfilosofian yleisesitys. Agricolan kirja-arvostelut 13.10.2016. Luokka:Suomalaiset historian tietokirjat Luokka:Suomalaiset filosofian tietokirjat Luokka:Vuoden 2015 kirjat
Intelligent Speech Analyser

Intelligent Speech Analyser (ISA) -puheanalyysijärjestelmä ja ISA- puheanalyysiohjelmisto on Suomessa ja Tampereella kehitetty signaaliprosessoripohjainen tietokonejärjestelmä ja myöhemmin mikroprosessoripohjainen tietokoneohjelma ihmisen puheen ja ihmisen äänen analysointiin digitaalisen signaalinkäsittelyn keinoin. ISA julkaistiin 4. joulukuuta 1986, kun se toimitettiin ensimmäiselle asiakkaalle Tampereen yliopistolliseen keskussairaalaan. Siitä lähtien Intelligent Speech Analyser:ia on käytetty tähän päivään saakka yhteensä yli sadassaAlla esimerkkejä julkaisuista väitöskirjassa, lisensiaattityössä, pro gradussa ja oppikirjassa. Yhteensä noin kuudessasadassa akateemisessa julkistuksessa yli 220 kirjoittajalta yhteensä 13 eri kielellä. Intelligent Speech Analyser on järjestyksessä toinen Suomessa ja Tampereella kehitetty mikroprosessoripohjainen puheanalysaattori akateemiseen käyttöön. Ensimmäinen oli SPS2-puheanalysaattori. Intelligent Speech Analyser:in on kehittänyt DI Raimo O. Toivonen Tampereelta Pitchsystems Oy:ssä. F1_and_F2_formant_chart_with_Bark_scale.gif|Bark-asteikkoinen F1/F2-formanttikartta. F1_and_F2_formant_chart_with_ERB_scale.gif|ERB- asteikkoinen F1/F2-formanttikartta. F1_and_F2_formant_chart_with_Bark_scale_(2).gif|Bark-asteikkoinen F1/F2-formanttikartta. F1_and_F2_formant_chart_with_ERB_scale_(2).gif|ERB- asteikkoinen F1/F2-formanttikartta. Intelligent Speech Analyser ™ (ISA) Computer Voice Field.jpg|Puheäänikenttä. Intelligent Speech Analyser ™ (ISA) Fonetogram.jpg|Puheen fonetogrammi. FFT and LPC spectra of a Finnish man's long vowel a.jpg|FFT- ja LPC-spektrit pitkästä a-vokaalista. FFT and LPC spectra of a Finnish man's long vowel e.jpg|FFT- ja LPC-spektrit pitkästä e-vokaalista. FFT and LPC spectra of a Finnish man's long vowel i.jpg|FFT- ja LPC-spektrit pitkästä i-vokaalista. FFT and LPC spectra of a Finnish man's long vowel o.jpg|FFT- ja LPC-spektrit pitkästä o-vokaalista. FFT and LPC spectra of a Finnish man's long vowel u.jpg|FFT- ja LPC-spektrit pitkästä u-vokaalista. FFT and LPC spectra of a Finnish man's long vowel y.jpg|FFT- ja LPC-spektrit pitkästä y-vokaalista. FFT and LPC spectra of a Finnish man's long vowel ä.jpg|FFT- ja LPC-spektrit pitkästä ä-vokaalista. FFT and LPC spectra of a Finnish man's long vowel ö.jpg|FFT- ja LPC-spektrit pitkästä ö-vokaalista. == Lähteet == == Kirjallisuutta == Alla mainituissa ISA:n käyttöä ja julkaisut on lueteltu Intelligent Speech Analyser:in kotisivulla Julkaisuja * * * * Opinnäytteitä * (Lisensiaattityö) * (Väitöskirja) * (Pro gradu) * (Sivuainetutkielma) * (Lisensiaattityö) Sisältää 88 Intelligent Speech Analyserilla tehtyä kuvaa. * (Väitöskirja) Sisältää 181 Intelligent Speech Analyserilla tehtyä kuvaa. * (Väitöskirja) Luokka:Puheteknologia Luokka:Signaalinkäsittely
Raqqan taistelu

Raqqan taistelu viittaa seuraaviin taisteluihin: * Raqqan taistelu (2013), 3.–6. maaliskuuta 2013 Syyrian armeijan ja Vapaan Syyrian armeijan (Al-Nusran rintama ja Isis (järjestö) välillä käyty taistelu. * Raqqan taistelu (2016–2017), 6. marraskuuta 2016 alkanut taistelu Raqqan kaupungin hallinnasta.
Marrakesh-Safi

Marrakesh-Safi (, berb. ⵎⵕⵕⴰⴽⵛ ⴰⵙⴼⵉ) on yksi Marokon 12 alueesta.Jounaux.ma Marrakesh-Safin pääkaupunki on Marrakesh. Marrakesh-Safissa oli asukkaita vuonna 2014 noin 4,5 miljoonaa. ==Historia== Marrakesh-Safi muodostui syyskuussa 2015, kun Marrakesh-Tensift-El Haouzin alueeseen liittyi Doukkala- Abdan alueesta Safin ja Youssoufian maakunnat. ==Hallinnollinen jako== Marrakesh-Safi on jaettu Marrakeshin prefektuuriin eli suurkaupunkialueeseen ja seuraaviin maakuntiin: * Al Haouz * Chichaoua * El Kelâa des Sraghna * Essaouira * Rehamna * Safi * Youssoufia ==Lähteet== == Aiheesta muualla == *
Asko Sivula

Asko Olavi Sivula (21. elokuuta 1936 Helsinki – 27. elokuuta 2014 Helsinki) oli suomalainen kenraalimajuri. Sivulan vanhemmat olivat everstiluutnantti Reino Sivula ja Anni Kratz ja puoliso vuodesta 1964 Desirée Signe Kaarina Ahlbäck. Sivula tuli ylioppilaaksi 1956 ja suoritti upseerintutkinnon 1959 ja Sotakorkeakoulun 1969. Hän toimi Karjalan tykistörykmentin ja Reserviupseerikoulun opetusupseerina 1959–1967, Pääesikunnan esikuntaupseerina 1969-1976 ja osastopäällikkönä 1984–1990, Etelä-Suomen sotilasläänin esikunnan osastopäällikkönä 1979–1981, Jääkäripatteriston komentajana 1981–1984, kenttätykistön tarkastajana 1990–1992 ja lopuksi apulaismaavoimapäällikkönä vuodesta 1993. Hänet ylennettiin vänrikiksi 1957, luutnantiksi 1960, yliluutnantiksi 1963, kapteeniksi 1966, majuriksi 1971, everstiluutnantiksi 1976, everstiksi 19884 ja kenraalimajuriksi 1994. Hänen nimellään julkaistiin vuonna 1995 hänen johtamansa työryhmän tuottama tutkimus Tietoyhteiskunnan maavoimat – Maavoimat 2020, jota on käytetty Suomen puolustusvoimien kehittämisessä. ==Lähteet== Luokka:Suomalaiset kenraalit Luokka:Vuonna 1936 syntyneet Luokka:Vuonna 2014 kuolleet
Ulappa (albumi)

Ulappa on kosketinsoittaja Esa Kotilaisen albumi, joka julkaistiin 17. kesäkuuta 2015. Kotilainen on säveltänyt, esittänyt, sovittanut, äänittänyt ja miksannut levyn. == Kappaleet == Kaikki kappaleet säveltänyt Esa Kotilainen. # # # == Lähteet == * Ulappa discogs.com -sivustolla === Viitteet === Luokka:Vuoden 2015 albumit Luokka:Esa Kotilaisen albumit Luokka:Ambient- albumit
Isänpäivä (täsmennyssivu)

Isänpäivä voi tarkoittaa seuraavia: * isänpäivä, isien kunniaksi ja muistoksi vietettävä juhlapäivä * Isänpäivä, myös nimellä Yllätysisät (Fathers’ Day), Ivan Reitmanin ohjaama yhdysvaltalainen elokuva vuodelta 1997 * Isänpäivä, Teflon Brothers -yhtyeen albumi vuodelta 2014.
San Mauro Torinese

San Mauro Torinese on kunta Pohjois-Italiassa Torinon metropolikaupungissa Piemonten alueellaSan Mauro Torinese Sapere.it San Mauro Torinese Enciclopedia Treccani . Se sijaitsee noin 10 kilometriä Torinosta koilliseen Pojoen varrella. ==Nähtävyyksiä== Kaupungin nähtävyyksiä on Pojoen ylittävä silta Ponte Vittorio Emanuele III di San Mauro, joka tunnetaan myös nimellä Ponte Vecchio (vanha silta). Silta vihittiin käyttöön 8. syyskuuta 1912, ja siitä tuli yksi kaupungin symboleista. Silta on kahdeksanaukkoinen kaarisilta, jonka pituus on 257 metriä ja leveys 8 metriä.Kaupungin historia Kunnan alueella osittain oleva luonnonpuisto Parco Naturale della Collina di Superga perustettiin suojelemaan tämän mäkisen alueen luonnon monimuotoisuutta sekä maisemallisia piirteitä. Luonnonpuistossa on myös useita merkittäviä rakennuksia. Niistä hallitsevin on Torinon kunnan puolella oleva Supergan basilika.Parco Naturale della Collina di Superga San Mauro Torinesen puolella sijaitsevat 1200-luvulta peräisin oleva linna Castello di Sambuy näyttävine puutarhoineen,Kaupungin nähtävyydet sekä arkkitehti Alessandro Antonellin suunnittelema, vuonna 1857 rakennettu 52 metriä korkea uusgoottilainen torni Torre di Moncanino.Kaupungin nähtävyydet == Lähteet == ==Aiheesta muualla== Luokka:Torinon metropolikaupungin kunnat
Sadeihmisiä

Sadeihmisiä (The Rain People) on Francis Ford Coppolan käsikirjoittama ja ohjaama draamaelokuva vuodelta 1969. Sen pääosia esittävät Shirley Knight, James Caan ja Robert Duvall. Sadeihmisiä oli ensimmäinen elokuva, jossa Coppola pääsi ohjaamaan oman käsikirjoituksensa pohjalta. ==Juoni== Sadeihmisiä on road movie, jossa raskaana oleva nuori aviovaimo Natalie (Knight) panikoi ja lähtee pakoon odotettavissa olevaa tylsää avioelämäänsä New Yorkin Long Islandilla. Ajaessaan kohti etelää hänen kyytiinsä liftaa kiltti mutta komea mies, entinen amerikkalaisen jalkapallon pelaaja Killer (Caan), joka ei kerro paljon itsestään ja vaikuttaa hieman hidasälyiseltä. Mies haluaa entisen tyttöystävänsä luo Tennesseehen, mutta tytön perheen kotiin saavuttaessa tämä ei huoli häntä ja selviää, että mies on saanut aivovamman pelissä ja maksettu lähtemään joukkueestaan ja collegestaan. Natalielle selviää myös, ettei Killerillä ole äitinsä kuoltua ketään omaisia. Nebraskassa Natalie hankkii Killerille työpaikan eläinnäyttelyitä pitävältä epämääräisen tuntuiselta farmilta, jossa Killer alkaa vapauttaa eläimiä häkeistään, saa potkut ja menettää valtaosan rahoistaan. Natalie ihastuu komeaan mutta väkivaltaiseksi osoittautuvaan, asuntovaunuleirissä asuvaan moottoripyöräpoliisiin (Duvall). Kun Killer ryntää pelastamaan Natalieta, poliisin nuori tytär ampuu Killeriä. Elokuva päättyy, kun itkevä Natalie lupaa kuolevalle Killerille ottaa tämän omaan kotiinsa New Yorkiin."The Rain People." VideoHound's Golden Movie Retriever. Gale. 2008. Haettu 6.11.2016 palvelusta HighBeam Research (vaatii tilauksen).Tammi, Eero: Sodankylän Elokuvajuhlat 2002 -raportti, Film-O-Holic-sivusto 28.6.2002. Viitattu 6.11.2016.IMDb:n juoniselosteet. Viitattu 6.11.2016. ==Vastaanotto== Helsingin Sanomien Mikael Fränti luonnehti elokuvaa vuonna 1980: ”Sadeihmisiä on yksinäisyyden ja epätoivon kuvaus, mutta myös elokuva matkasta, paosta ja ihmisen henkisestä kasvusta. Se on naisen muotokuva, omalla herkällä ja koskettavalla tavallaan ennakkoluulottomasti etenevä peilaus naisen ponnisteluista itsenäisyyteen ja riippumattomuuteen miesten hallitsemassa yhteiskunnassa.” ==Lähteet== ==Aiheesta muualla== * * Luokka:Vuoden 1969 yhdysvaltalaiset elokuvat Luokka:Francis Ford Coppolan ohjaamat elokuvat Luokka:Yhdysvaltalaiset road moviet Luokka:Yhdysvaltalaiset draamaelokuvat Luokka:Elokuvat ystävyydestä
Patrice Talon

Patrice Guillaume Athanase Talon (s. 1. toukokuuta 1958 Ouidah, Ranskan Dahomey) on beniniläinen liikemies, poliitikko ja maan presidentti. Hän astui virkaansa 6. huhtikuuta 2016. == Varhainen elämä ja opinnot == Patrice Talonin isä oli fon, rautatietyöntekijä ja äiti Abomeysta. Hän sai peruskoulutuksen Beninissä ja opiskeli sen jälkeen matematiikkaa ja luonnontieteitä Dakarin yliopistossa. Opiskeltuaan ylipistossa kaksi vuotta hän suoritti tutkinnon Air Afriquen lentäjänä jatkaakseen siviililentäjän opintoja Ranskassa. Hän ei läpäissyt pääsykokeen lääketieteellisiä vaatimuksia, joten hänen oli luovuttava uneksimastaan lentäjän urasta. Vuonna 1983 Patrice Talon aloitti uransa liikemiehenä pakkaus- ja maanviljelysaloilla. Hänellä on liiketoimissaan yhteyksiä huomattaviin globaaleihin yrityksiin, kuten hotelleihin, logistiikkaan ja satamapalveluihin. == Poliittinen ura == Patrice Talonin palattua kotimaahansa Beninin sosialistisen hallinnon valta alkoi heikentyä, joka johti Kansallisen konferenssin kokoontumiseen vuonna 1990. Talon osallistui varhain poliittisiin keskusteluihin ja tuki useita poliitikkoja, kuten presidentti Boni Yayia saavuttaakseen taloudellisia ja poliittisia pyrkimyksiään. Yhteistyö presidentin hallinnon kanssa loppui nopeasti, kun Patrice Talonia syytettiin useissa valituksissa talousrikoksista, ja hänet pidätettiin vuonna 2012 Cotonoussa. Hänet vapautettiin kuitenkin syytteistä, jonka jälkeen Talon pakeni Ranskaan Lisää syytteitä tuli muun muassa valtionpäämiehen myrkyttämisyrityksestä radioaktiivisilla pillereillä, dronien hankinnasta presidentin lentokoneeseen hyökkäämiseen, kommandojen hankkimisesta ja tullin varojen kavaltamisesta 12 miljardin CFA frangin (18,3 miljoonaa euroa) edestä. Mikään syytteistä ei kuitenkaan johtanut tuomioon. === Presidenttinä === Presidentti Yayin myönnettyä Talonille armahduksen vuonna 2014 hän palasi maanpaosta ja pyrki pyrki presidentiksi vuoden 2016 vaaleissa iskulauseella "Le Nouveau Départ" (Uusi alku). Hän ehdotti maahansa murroksen, siirtymän, talouden elpymisen ja erityisesti poliittisten uudistusten luottamustehtävää vauhdittaakseen uutta dynamiikkaa. Maaliskuun 2016 presidentinvaalien ensimmäisellä kierroksella Talon sai toiseksi eniten ääniä pääministeri Lionel Zinsoun jälkeen, mutta voitti toisen kierroksen saaden 65 prosenttia äänistä. Patrice Talonin politiikkaa on luonnehtinut hänen kriitikkojensa mukaan räätälöidyt uudistukset ja peruutus lupauksesta olla presidenttinä vain yhden kauden. Toisen kerran Patrice Talon voitti presidentinvaalit ensimmäisellä kierroksella vuonna 2021. Syyskuussa 2021 Patrice Talon ja Thomas Boni Yayi, poliittiset liittolaiset, joista on tullut läheisiä vihollisia, tapasivat Cotonoun satamassa. Tapaamisessa Thomas Boni Yayi esitti Patrice Talonille useita ehdotuksia ja pyyntöjä, jotka koskivat erityisesti Beninin poliittisten vankien vapauttamista. ==Lähteet== Luokka:Elävät henkilöt Luokka:Vuonna 1958 syntyneet Luokka:Beninin presidentit
Eyes Wide Open (Sabrina Carpenterin albumi)

Eyes Wide Open on yhdysvaltalaisen poplaulaja Sabrina Carpenterin ensimmäinen studioalbumi, joka julkaistiin 14. huhtikuuta 2015 Hollywood Recordsin alaisuudessa. Albumilta julkaistiin singlet We’ll Be the Stars ja Eyes Wide Open vuoden 2015 alkupuolella. Vuonna 2016 albumin ”Eyes Wide Open” -kappale voitti Radio Disney Music Awardsin Best Anthem kategorian. == Kappaleet == == Menestyminen == Albumi nousi Billboard 200-listalla sijalle 43. Billboard ja Soundscan ilmoitti albumin myyneen yli 12 000 kappaletta ensimmäisen viikon aikana. == Lähteet == == Aiheesta muualla == * Eyes Wide Open AllMusicissa Luokka:Vuoden 2015 esikoisalbumit Luokka:Yhdysvaltalaiset popalbumit Luokka:Sabrina Carpenterin albumit